tomron87/hebrew-wikipedia-sentences-corpus huggingface dataset:
תומפסון , יו"ר סיגייט טכנולוגיות סטיב לוצו ומנכ"ל פאלו אלטו נטוורקס לשעבר מארק מקלפלין.
בינואר 2021 השלימה החברה גיוס של 208 מיליון דולר, לפי שווי של יותר ממיליארד דולר, ובכך הפכה לחד-קרן.
באוגוסט 2022 השלימה החברה גיוס של 262 מיליון דולר, לפי שווי של 2.5 מיליארד דולר.
ביולי 2025 רכשה חברת AT&T מניות של החברה, מעובדי החברה וממשקיעים בה, תמורת 650 מיליון דולר.
דריל אנד בייס הוא תת-ז'אנר מוזיקלי של דראם אנד בייס, שהתפתח באמצע שנות ה-1990 בבריטניה, בתקופה שבה אמני מוזיקת דאנס אינטליגנטית החלו להתנסות במוזיקת ג'אנגל וברייקים.
אמנים השתמשו בתוכניות שמע חזקות כדי לתכנת מקצבי דאנס קדחניים ולא סדירים.
הז'אנר לעיתים קרובות נקשר לפרודיה.
אתר המוזיקה AllMusic מתאר את הז'אנר כ"צורה ספסטית של ברייקביט ג'אנגל שהסתמך על תכונות אודיו חזקות ותכנות סבלי כדי לעוות מקצבים וברייקים ישנים בקצב בינוני לפוטפורי ניסיוני ותזזיתי של מוזיקה אלקטרונית בעלת טווח קשב נמוך".
מבקרה המוזיקה סיימון ריינולדס תיאר את הז'אנר כ"ג'אנגל של לא-ג'אנגליסטים עבור לא-ג'אנגליסטים", וקבע כי מפיקים "חופשיים לקחת את המאפיינים האידיומטיים של הג'אנגל – ברייקביטים דפוקים, בס מוטנטי, קולאז' סמפלדלי – ולהחריף אותם מעבר לכל ערך שימושי שניתן להעלות על הדעת עבור התקליטן או הרקדן".
הסופר פיטר שפירו תיאר את הז'אנר כ"דראם אנד בייס כפול עם מקצבים בלתי אפשריים לריקוד והומור בתי שימוש".
דרייק מיי הוא שחקן פוטבול המשחק בעמדת הקוורטרבק בקבוצת ניו אינגלנד פטריוטס מליגת ה-NFL.
בשנים 2021-2023 שיחק פוטבול באוניברסיטת קרוליינה הצפונית בצ'אפל היל.
הוא נבחר במקום השלישי בדראפט ה-NFL של שנת 2024 על ידי ניו אינגלנד פטריוטס.
בעונתו הראשונה נבחר כממלא מקום לפרו בול.
בעונת 2025, הוביל את ניו אינגלנד למאזן של 3–14 וזכייה בראשות בית ה-AFC מזרח.
את העונה הסדירה סיים עם 4,394 יארד ו-31 טאצ'דאונים במסירה, והוביל את הליגה באחוזי השלמת המסירה ובמדד הקוורטרבק רייטינג.
מיי נבחר בפעם השנייה לפרו בול ולנבחרת (אול פרו) השנייה של העונה, הוא סיים שני בבחירה ל-MVP של ה-NFL עם 23 קולות מתוך 50 לעומת הזוכה מתיו סטאפורד שקיבל 24 קולות.
בפלייאוף רשם מיי תצוגות חלשות, ובסופרבול LX הובסה הקבוצה 13-29 על ידי סיאטל סיהוקס.
מיי מסר ל-295 יארד ושני טאצ'דאונים, אך מסירותיו נחטפו פעמיים, הוא איבד כדור אחד, והופל שש פעמים.
מיי נישא לאן מישל ב-2025.
סרטי דרימוורקס הוא אולפן קולנוע אמריקאי בבעלות אמבלין פרטנרס, שמפיק סרטי קולנוע .
בראשית דרכה, שמה של החברה היה DreamWorks SKG, כשראשי התיבות בשם החברה "ס.ק.ג." נלקחו משמות המשפחה של מייסדיה: סטיבן ספילברג, ג'פרי קצנברג ודייוויד גפן.
משרדיה הראשיים של החברה שוכנים ביוניברסל סטודיו קומפלקס , מחוז לוס אנג'לס, קליפורניה.
ב-1994 החברה הוקמה על ידי סטיבן ספילברג (הבמאי והמפיק), ג'פרי קצנברג (לשעבר מנהל חטיבת ההנפשה באולפני דיסני) ודייוויד גפן (מייסד חברת המוזיקה Geffen Records), עם תמיכה כספית מצדו של פול אלן (ממייסדי מיקרוסופט).
חטיבת המוזיקה של החברה לא עמדה בציפיות, ונמכרה ב-2003 לחברת Universal Music Group.
בשנת 2004, בעקבות ההצלחה של סרטי האנימציה של DreamWorks Pictures בקופות, החליטה החברה להפסיק להפיק אנימציה תחת השם DreamWorks Pictures, להפריד את פעילותה בתחום האנימציה, וחברת אולפני ההנפשה של דרימוורקס יצאה להנפקה בבורסה.
בשנת 2006, בעקבות חובות של למעלה מ-400 מיליון דולר נמכרה חברת דרימוורקס (לא כולל חברת האנימציה DreamWorks Animation שכאמור הונפקה בנפרד) לחברת סרטי פרמאונט תמורת 1.3 מיליארד דולר כולל כיסוי החובות.
בלוגו של החברה (שמופיע בתחילת כל סרטיה) מוצג סהר, עליו יושב ילד ובידו חכה.
דרין (באלבנית: Drin או Drini; במקדונית: Дрим) הוא נהר בצפון אלבניה.
אורכו של הנהר 160 ק"מ, והוא הנהר הארוך במדינה.
הוא נוצר ממיזוגם של נהר הדרין הלבן, שמקורו בהר ז'לייב שבקוסובו ונהר הדרין השחור שמקורו באגם אוחריד במקדוניה, בסמוך לעיר קוקס שבצפון-מזרח המדינה.
הוא זורם מערבה, ומתפצל לשני נתיבים - הדרומי נשפך לים האדריאטי בסמוך לעיר לז'ה, והצפוני נשפך לנהר בויאנה, סמוך לעיר שקודרה.
החלק הצפוני קצר ב-15 ק"מ מהדרומי, אך זורמים בו יותר מים, והוא מכונה בשל כך "הדרין הגדול" (Drini i Madh).
בעבר זרם אף הוא ישירות לים האדריאטי, אך שיטפון שאירע ב-1858 היטה את מסלולו.
בין 1973 ל-1986 הקימה ממשלת אלבניה לאורך הנהר שלושה סכרים לשם הפקת אנרגיה הידרואלקטרית: וָאוּ אי דֶייס, פיֶירזָה וקוֹמאן.
הסכרים יצרו אגם מלאכותי לאורך תוואי הנהר, אגם קומאן (או אגם פיירזה), ולשם כך הועתקה העיר קוקס ממקומה.
האגם משתרע גם על שטח קטן הנמצא בתחומה של קוסובו, ויצירתו ללא תיאום עם ממשלת יוגוסלביה גרמה למתיחות בין המדינות, שגם כך לא היו ביניהן יחסים דיפלומטיים.
לאורכו של חלק מהאגם, בין קומאן לפיירזה, פועל שירות מעבורות, שלאחר נפילת השלטון הקומוניסטי במדינה ופתיחת שעריה הפך לאטרקציה תיירותית.
דרימקאסט היא קונסולת משחקים של חברת סגה שיצאה ב-1998. היא הייתה הראשונה מקונסולות הדור השישי, לפני פלייסטיישן 2 של סוני, Xbox של מיקרוסופט ונינטנדו גיימקיוב של נינטנדו.
הדרימקאסט הייתה הקונסולה הראשונה שכללה מודם מודולרי מובנה לגישה לאינטרנט ולמשחק מקוון.
על אף היתרון התקדימי, הקונסולה לא זכתה להצלחה רבה לעומת מתחרותיה ובשנת 2001, 3 שנים לאחר יציאתה, הפסיקה סגה את שיווקה של הקונסולה בשווקים הגדולים, והפסיקה לפתח קונסולות משחקים.
הדרימקאסט כוללת את מערכת ההפעלה Windows CE ומכילה, בין השאר, גם מודם מובנה, מקלדת, עכבר, ושלט ארקייד.
הקונסולה כוללת גם VMU, מכשיר קטן שניתן להכניס לתוך בקר הקונסולה שאחראי על אחסון קובצי השמירה של המשחקים.
חלק מהמשחקים כללו משחקונים פשוטים שהופיעו על ה-VMU, נשלטו על ידי הכפתורים על המכשיר והוצגו בשחור לבן.
משחקים אחרים השתמשו ב-VMU לחלקי משחק אחרים, כמו הצגת מידע שקשור למשחק בצג.
ב-2011 יצא לקונסולות אקס בוקס 360, פלייסטיישן 3 ולמחשב האישי אוסף משחקים בשם Dreamcast Collection, שכלל רק ארבעה משחקי דרימקאסט: Crazy Taxi, Space Channel 5: Part 2, SEGA Bass Fishing ו-Sonic Adventure DX.
הדרים צ'ייסר היא חללית לטיסות מסלוליות ותת־מסלוליות.
החללית נמצאת בפיתוח על ידי תאגיד סיירה נבאדה (SNC) העתידה לשגר אספקה לתחנת החלל הבין-לאומית עבור נאס"א.
תהליך הפיתוח מבוצע במסגרת תוכנית שירותי אספקה מסחרית (CRS), שמטרתה להכניס חברות פרטיות לתחום אספקת תחנת החלל.
החללית תשוגר אנכית על גבי משגר אטלס 5 ותנחת אופקית כמו מטוס, ותהיה ניתנת לשימוש חוזר.
היא מסוגלת לשאת למסלול נמוך עד 5,500 ק"ג מטען, ולהחזיר ארצה עד 2,000 ק"ג.
דרים צ'ייסר פותחה במקור עבור משימות מאוישות לתחנת החלל, במסגרת תוכנית אחרת של נאס"א, התוכנית המאוישת המסחרית (CCP), שמטרתה להכניס חברות פרטיות לתחום טיסות החלל המאוישות.
אולם החללית הפסידה בשלב האחרון של התחרות שיזמה נאס"א לחברות בואינג (עם החללית סטארליינר) ו-SpaceX (החללית דרגון 2), ולכן החברה שינתה את ייעוד החללית לחללית אספקה לא־מאוישת.
נאס"א הזמינה 6 טיסות אספקה של דרים צ'ייסר לתחנת החלל.
הדרים צ'ייסר דומה מאוד במבנה החיצוני ובמאפייניה למעבורות החלל של נאס"א, שהוצאו משירות ביולי 2011, אבל קטנה מהן בהרבה.
בדומה למעבורת החלל היא תשוגר אנכית ותנחת אופקית, ותהיה רב־פעמית, יהיו לה שני פתחים: פתח עליון שישמש לכניסה וליציאה מהחללית כאשר היא על הקרקע ועל גבי המשגר, ופתח נוסף הממוקם בין שני נחירי הפליטה של המנוע באחורי החללית, המשמש כמסוף עגינה בתחנת החלל הבינלאומית.
החללית תוכל לשגר את עצמה באמצעות מנועיה לטיסות תת־מסלוליות, ולהיות משוגרת על גבי משגר וולקן לטיסות מסלוליות.
החללית תחדור לאטמוספירה כשגחונה מופנה כלפי מטה, ותדאה לנחיתה, האפשרית בכל מסלול טיסה הראוי לנחיתת מטוסי סילון.
מנועי הניווט של החללית יונעו באמצעות דלק המבוסס על אתנול, חומר לא נדיף ולא נפיץ, שיאפשר לגשת אל החללית מיד עם נחיתתה, שלא כמו מעבורת החלל שהיה צורך לטהרה מבחוץ לפני שיכלו לטפל בה.
מגיני החום של החללית יהיו עשויים מאריחים שפותחו על ידי מרכז המחקר איימס.
אריחים אלו יוכלו לעמוד במספר טיסות לאחריהם הם יוחלפו.
צי של חלליות דרים צ'ייסר ייבנה וישמש הן את נאס"א והן ארגונים פרטיים.
הדרים צ'ייסר החלה את דרכה ב־2004 כחללית לטיסות תת־מסלוליות שתתבסס על מטוס הניסוי אורביטל סיינסס X-34, שפותח ונבנה גם הוא על ידי SNC.
ב־2005 שונה עיצוב החללית, והיא מתבססת על מטוס החלל HL-20 של נאס"א שהתבסס בעצמו על מטוס החלל הרוסי BOR-4 (ששימש כמדגים טכנולוגי למעבורת החלל בוראן).
הדרים צ'ייסר הוצגה רשמית ב־20 בספטמבר 2004 כמועמדת לחללית ה־CEV של החזון לחקר החלל (החללית אוריון זכתה בסופו של דבר) ומאוחר יותר כמועמדת לתוכנית COTS של נאס"א (תוכנית לעירוב חברות פרטיות בתחום אספקת החלל).
לאחר שהדרים צ'ייסר לא נבחרה תחת השלב הראשון של תוכנית COTS, פרש מייסד SpaceDev (אז חברה עצמאית וכיום חלק מ־SNC) ג'יימס בנסון מתפקיד היושב ראש של SpaceDev והקים את בנסון ספייס קומפני במטרה לרכוש את תוכניות הדרים צ'ייסר ולהמשיך בפיתוחה.
באפריל 2007 הודיעה SpaceDev כי היא משתפת פעולה עם United Launch Alliance (ULA) במטרה להתאים את משגר האטלס 5 לשיגור הדרים צ'ייסר.
ביוני 2011 חתמו SpaceDev ונאס"א על הסכם לפיתוח הדרים צ'ייסר.
באוגוסט 2011 הודיעה ULA כי האטלס 5 ישמש לשיגור הדרים צ'ייסר לחלל.
בדצמבר 2008 רכשה SNC את SpaceDev.
ב־1 בפברואר 2010 קיבלה SNC מענק של 20 מיליון $ מנאס"א תחת השלב הראשון של תוכנית CCDev (תוכנית לעירוב חברות פרטיות בתחום הטיסות המאוישות לחלל), על מנת לפתח את הדרים צ'ייסר.
בשלב זה העניקה נאס"א סך הכל 50 מיליון דולר לכלל החברות המשתתפות, ו־SNC היא שקיבלה את הנתח הגדול ביותר מהתקציב (40%).
במסגרת השלב השני של תוכנית CCDev באוקטובר 2010, הציעה SNC הרחבות לדרים צ'ייסר.
במסגרת שלב זה SNC תתאים את הדרים צ'ייסר לנשיאה תחת המטוס White Knight Two של חברת וירג'ין גלקטיק, שישמש לנשיאת החללית בטיסות מבחני הדאייה שלה המתוכננות ל־2012. לפי מארק סירנגלו, מנהל חטיבת מערכות החלל ב־SNC, עלות השלמת הדרים צ'ייסר היא פחות ממיליארד דולר.
ב־18 באפריל 2011 העניקה נאס"א סה"כ 270 מיליון $ לחברות המשתתפות בתוכנית CCDev 2, ו־SNC קיבלה 80 מיליון מתוכם (כ־30%).
ב־11 באוקטובר 2011 הודיעה SNC כי השיגה שתי נקודות ציון חשובות שהוצבו על ידי תוכנית CCDev של נאס"א.
ציון הדרך הראשון כלל שלושה מבחני בעירה של מנוע רקטי היברידי (שפועל גם על דלק מוצק וגם על דלק נוזלי) ביום אחד.
ציון הדרך השני היה השלמת הכלים שנדרשו לבניית הגוף המרוכב של הדרים צ'ייסר.
בפברואר 2012 דיווחה SNC כי השלימה את בניית והעברת הגוף המרכזי של חללית הדרים צ'ייסר הראשונה שתשמש בטיסות המבחן.
בזאת השלימה SNC את 11 ציוני הדרך אותם דרשה תוכנית CCDev שיושלמו עד אז.
לפי דיווח לתקשורת שפרסמה SNC היא עומדת גם בלוחות הזמנים וגם בתקציבים שהציבה התוכנית.
המבחן האחרון, בו הוטלה החללית ממסוק צ'ינוק, אשר התקיים בנובמבר 2017, הסתיים בהצלחה.שיגור בכורה יתקיים באפריל 2024.
החברות והארגונים הבאים מפתחים עבור SNC מערכות שישמשו את הדרים צ'ייסר:
בואינג פנטום וורקס (מחלקה בחברת בואינג) – יצרנית דגם למבחנים קרקעיים
מעבדות צ'ארלס סטארק דרייפר – מערכות הנחיה, ניווט ושליטה
אוניברסיטת קולורדו – התאמה לשימושים מאוישים
המילטון סאנדסטראנד ואורביטק – מערכות קיום חיים
דרימוורקס הנפשה בע"מ הוא אולפן הנפשה אמריקאי גדול וחברת בת של סרטי יוניברסל שבבעלות תאגיד קומקאסט.
משרדי החברה ממוקמים בגלנדייל, קליפורניה, ארצות הברית.
נכון ליוני 2013 כל סרטי החברה הרוויחו 11 מיליארד דולר ברחבי העולם.
בעבר החברה התעסקה גם באנימציות קלאסיות אך כיום היא מתעסקת רק באנימציות ממוחשבות.
נכון ל-4 באוקטובר 2025 דרימוורקס הפיקה 24 סרטים מצוירים שמבוססים על ספרים (את הספרים עליהם מבוססים הסרטים הללו כתבו ויליאם סטייג, שארל פרו, דאב פילקי, וויליאם ג'ויס, מייקל פריי, קרסידה קוואל, אדם רקס, מרלה פראזי, אארון בליבי, פיטר בראון ואחרים).
ראשי התיבות שנכללו בעבר בשם החברה, SKG ("ס.ק.ג."), לקוחים משמות משפחותיהם של המייסדים של חברת דרימוורקס המקורית: סטיבן ספילברג, ג'פרי קצנברג, ודייוויד גפן.
ב-28 באפריל 2016, נודע כי חברת התקשורת קומקאסט, באמצעות אולפני יוניברסל שבבעלותה, רוכשת את אולפני ההנפשה של דרימוורקס תמורת 3.8 מיליארד דולר.
ב-15 בדצמבר 1981 נפתח בקומרה פארק שעשועים Dreamworld .
נסיך מצרים/סיפורי התנ"ך של דרימוורקס
וולאס וגרומיט/טיול לא מהעולם הזה
הדרקון הראשון שלי/איך לאלף את הדרקון שלך/איך לאמן את הדרקון שלך
מר פיבודי ושרמן/ההיסטוריה הבלתי סבירה של מר פיבודי ושרמן
קפטן תחתונים/סיפורי דאב פילקי של דרימוורקס
תאריך היציאה העתידי המתוכנן שם הסרט הערות25 בספטמבר 2026Forgotten Island11 ביוני 2027הדרקון הראשון שלי 2הסרט בשיתוף עם Marc Platt Productions של מארק פלאט , לייב-אקשן עם CGI30 ביוני 2027שרק 5קונג פו פנדה 52028סרט ספין אוף ללא שם של החמור
דריל מונרו הוא שחקן כדורסל אמריקאי שמשחק בעמדת הסנטר והפאוור פורוורד באניאנג דרום קוריאה
מונרו התחיל את הקריירה במכללה הקהילתית סנטרל פלורידה.
שנתיים לאחר מכן עבר לשחק באוניברסיטת ג'ורג' מייסון בווירג'יניה, שם גם סיים את קריירת המכללות שלו.
מונרו החל את הקריירה המקצוענית שלו באריס ליוורדן מליגת העל ההולנדית.
לאחר שנה עבר לבולון סור מר מהליגה הצרפתית השנייה.
ב-2011 עבר לבולוזאק מאותה הליגה.
ב-2013 חתם בבאסקט מנרסה מליגת העל הספרדית.
בעונת 2014–2015 עבר מונרו לשחק בקבוצת סקאליג'רה ורונה מהליגה האיטלקית השנייה.
מונרו נבחר לשחקן המצטיין של הליגה, והעמיד ממוצעים של 17.7 נקודות ו־9.4 ריבאונדים למשחק.
בעונת 2015–2016 הצטרף מונרו לשורות מכבי ראשון לציון מליגת העל בכדורסל.
מתחילת העונה הציג מונרו יכולת טובה כשהוא שיחק 33.6 דקות, קלע 17.3 נקודות למשחק וקלט 8.9 ריבאונדים בממוצע.
רק במשחק אחד לאורך כל העונה ירד מונרו מ־10 נקודות.
מונרו הוביל את מכבי ראשון לציון לפלייאוף של ליגת העל בכדורסל, שם היא גברה על מכבי חיפה, במשחק החמישי שבו קלע מונרו 27 נקודות והוריד 13 ריבאונדים.
מונרו הוביל את מכבי ראשון לציון לאליפות ראשונה בתולדות המועדון, אחרי ניצחון על הפועל ירושלים במשחק הגמר בו הוא קלע 29 נקודות ולקח 6 ריבאונדים, מונרו נבחר לשחקן המצטיין של הגמר.
דריל לי רוברסון הוא קצין בדימוס בדרגת לוטננט גנרל בחיל האוויר של ארצות הברית.
שירת כמפקד פיקוד החינוך והאימונים של החיל.
רוברסון סיים ב-1983 את לימודיו באקדמיית חיל האוויר של ארצות הברית.
שירת כמדריך טיסה וטייס מקדונל דאגלס F-4 פנטום בבסיסים בארצות הברית ובגרמניה המערבית.
בשנים 1989–1993 שירת כמדריך טיסה וטייס F-15 איגל בכנף 4 והשתתף במלחמת המפרץ.
בשנים 1993–1995 שירת בצוות האירובטי של חיל האוויר ("תאנדרבירדס") כטייס F-16 פייטינג פלקון.
נטל חלק בתוכנית ההתמחות של קונגרס ארצות הברית ומכון ברוקינגס ושירת במטהו של הסנאטור טד סטיבנס.
לאחר מכן שירת במשרד מזכיר חיל האוויר.
באפריל 1999 מונה למפקד טייסת הקרב 90, טייסת F-15 המוצבת באלסקה.
מדצמבר 2001 עד יוני 2001 שירת כעוזר מפקד חיל האוויר ה-11 של ארצות הברית שמפקדתו באלסקה.
לאחר לימודים במכללת המלחמה הלאומית מונה ביולי 2002 למפקד להק המבצעים של כנף 4, במסגרת זו שימש מפקד כוח המשלוח האווירי של הכנף למלחמת עיראק.
באוגוסט 2004 מונה לעוזר ראש ענף לוחמה בטרור והגנת המולדת במטות המשולבים.
ביוני 2006 מונה למפקד כנף קרב 52 במוצבת בגרמניה ומפעילה מטוסי A-10 ת'נדרבולט II ו-F-16. במרץ 2008 מונה למפקד כנף קרב 325 בפלורידה, המכשירה טייסי F-15 ו-F-22 ראפטור.
באפריל 2011 מונה למפקד כוח המשלוח האווירי 455 בבסיס באגראם שבאפגניסטן.
באפריל 2012 מונה לראש ענף תכנון אסטרטגי במטה חיל האוויר, וביולי 2012 מונה לסגן ראש אגף תכנון במטות המשולבים.
במאי 2014 קודם לדרגת לוטננט גנרל ומונה למפקד חיל האוויר השלישי שבפיקוד אירופה במקום קרלטון אוורהארט.
במסגרת זו שימש גם מפקד "כוח המשימה המשולב - ישראל" (JDF-I).
ביולי 2015 מונה למפקד פיקוד החינוך והאימונים של חיל האוויר ושירת בתפקיד עד נובמבר 2017 כאשר הוחלף על ידי סטיבן קווסט.
במהלך שירותו צבר 5,155 שעות טיסה מהם 865 שעות טיסה מבצעיות, על מטוסי מקדונל דאגלס F-4 פנטום, F-15 איגל, F-16 פייטינג פלקון, F-22 ראפטור ו-C-21A.
לאחר שחרורו מכהן כסגן נשיא בחברת רולס רויס צפון אמריקה.
רוברסון בעל תואר ראשון בהנדסת אווירונאוטיקה מאקדמיית חיל האוויר בקולורדו, תואר שני באווירונאוטיקה מאוניברסיטת האווירונאוטיקה אמברי-רידל בפלורידה ותואר שני באסטרטגיית ביטחון לאומי ממכללת המלחמה הלאומית.
הוא נשוי לשריל ואב לבן ובת.
בנו משרת אף הוא כטייס בחיל האוויר.
דריל מורי הוא מנהל קבוצות כדורסל, איש אנליטיקס וסטטיסטיקות מתקדמות.
מהבולטים ומהראשונים שהשתמשו בסטטיסטיקות ובכלים מדעיים כדי לשפר אלמנטים של כדורסלנים ושל הקבוצה ולצורך החתמת שחקנים.
מורי מעולם לא שיחק כדורסל מקצועני.
בין השנים 2007–2020 היה הג'נרל מנג'ר של קבוצת יוסטון רוקטס מליגת ה-NBA, ומאז 2020 משמש כג'נרל מנג'ר בפועל של קבוצת פילדלפיה 76'.
מורי סיים תואר ראשון במדעי המחשב ותואר שני במנהל עסקים ב-MIT.
עבד בחברה סטטיסטית שסיפקה נתונים לליגות ספורט, במהלך עבודתו נתקל בבעלי בוסטון סלטיקס בעת שהחברה שבה עבד סיפקה נתונים לקבוצת רכישה שהתענינה ברכישת בוסטון סלטיקס, בעלי הקבוצה התרשמו מהצעיר המשכיל ומינו אותו לסגן נשיא לענייני כדורסל, כשהוא עובד תחת דני איינג' גם הוא ג'נרל מנגר בולט.
מורי הושפע מסגנון הניהול המדעי והסטטיטי של בילי בין ושיטת ה"מאני בול"
למרות שבתקופה ההיא 2007, מקומם של אנשי האנליטקס לא היה בולט בקרב קבוצות ה-NBA, והמשרות הניהוליות הכירות אוישו בדרך כלל על ידי שחקני ומאמני עבר, החליט בעלי יוסטון רוקטס לז אלכסנדר למנות את מורי לג'נרל מנג'ר של הקבוצה ולתת בידיו את המפתחות הניהוליים.
כג'נרל מנג'ר עשה מורי מהלכים רבים, הבולט שבהם הוא ככל הנראה החתמתו של ג'יימס הארדן.
הוא מנחה את קבוצותיו להשתמש בכלים הסטטיסטיים המראים איזו זריקה יעילה יותר ולהתמקד בה, בתקופתו יוסטון זורקת הרבה יותר שלשות למשחק, כי הוא מצא אותה כזריקה יותר יעילה, הם ממעיטים למינימום את הזריקות מחצי מרחק.
מ-2007 מאז החל מורי את כהונתו יוסטון לא סיימה עונה במאזן שלילי ובמרבית העונות היא התברגה לפלייאוף ה-NBA.
שיטותיו של מורי הפכו יותר ויותר פופולריות בליגה כולה והשפיעו על כל עולם הכדורסל.
קבוצות רבות מחזיקות סקאוטים, אנשי סטטיסטיקות מתקדמות, מדע וניהול.
גם בקבוצת הבת של יוסטון מליגת הפיתוח של ה-NBA, ריו גרנדה ואלי ויפרס, חולל מורי ניסויים שונים – למשך תקופה הוא הנחה את מאמני ושחקני הקבוצה לזרוק שלשות ולרוץ ללא הפסקה כשהם מעלימים עין מההגנה.
הקבוצה הייתה בעלת מאזן ההתקפה הגבוה ביותר בליגת הפיתוח, ומאזן ההגנה הנמוך ביותר.
במאמר שכתבו עליהם ב-ESPN נכתב ש"אף אחת מעולם לא שיחקה כמוה".
באוקטובר 2019 פרסם ציוץ בטוויטר, שבו תמך במוחים בהונג קונג.
ברפובליקה העממית של סין, שעמה לרוקטס יחסים טובים מאז בחרה את יאו מינג במקום הראשון בדראפט ב-2002, התקבל הסרטון בכעס.
בליגת הכדורסל הסינית הושעו היחסים עם הרוקטס, ומספר חברות סינית הפסיקו את פעילותן מול ה-NBA; למשל, הטלוויזיה המרכזית של סין לא שידרה את משחקי קדם-העונה.
באוקטובר 2020 התפטר מורי מתפקידו ביוסטון רוקטס.
בנובמבר 2020 מונה מורי ל"נשיא לפעולות כדורסל" של פילדלפיה 76', במקומו של אלטון ברנד.
על אף שברנד נושא את תואר ה"ג'נרל מנג'ר", מורי הוא האחראי בפועל על פעולות הכדורסל של הקבוצה.
דרימוויל רקורדס היא חברת תקליטים אמריקאית שנוסדה על ידי הראפר האמריקאי ג'יי קול והמנהל הסודני-אמריקאי איברהים חמאד.
הלייבל פועל דרך אינטרסקופ רקורדס, בבעלות יוניברסל מיוזיק גרופ.
בלייבל חתומים ארי לנוקס, באס, קוז, אומן, לוט, JID, ארת'גאנג וג'יי קול בעצמו.
+היוצר/יםהשנה שחתם בחברה# מספר האלבומים שהוצאו לאור תחת החברהג'יי קולמייסד9אומן20091באס20135קוז20143לוט20152ארי לנוקס20152JID20172ארת'גאנג20173
229 בספטמבר 2017קוזEffected13 בפברואר 2018ג'יי קולKOD20 באפריל 2018באסMilky Way24 באוגוסט 2018JIDDiCaprio 226 בנובמבר 2018ארי לנוקסShea Butter Baby7 במאי 2019
אמןאלבוםתאריךג'יי קולForest Hills Drive: Live28 בינואר 2016
Cozz: Effected :2018 (מיני דוקומנטרי)
דרימרכון המכונה נחש אינדיגו (שם מדעי: Drymarchon) הוא סוג של נחש ממשפחת הזעמניים החי במזרח ודרום ארצות הברית וכן במרכז אמריקה וצפונה של דרום אמריקה.
נחש זה גדול יחסית לבני משפחתו ויכול להגיע עם הזנב לאורך שלושה מטרים, מה שהופך אותו לאחד מהגדולים שבזעמניים ולגדול שבנחשי אמריקה הצפונית.
הוא בעל קשקשים פשוטים בצבעי שחור, כהה וצהוב ולעיתים אף כחול, עם מעט פסים וכתמים ברוב חלקי הגוף.
נחש זה חסר שיני ארס.
הנחש פעיל ביום והוא צד יונקים קטנים, עופות, דו-חיים וזוחלים אחרים כמו לטאות ואף נחשים ארסיים כמו עכסנים.
הוא בולע את טרפו בשלמותו ולעיתים משתמש בשיטת החנק של החנקיים.
אם הוא מותקף הוא ינשוף באגרסיביות, ינשוך או ישחרר ריח של מושק מפתח הביב שלו.
דריל בריאן ריקי לחמן (בהולנדית: Darryl Brian Ricky Lachman; נולד ב-11 בנובמבר 1989) הוא כדורגלן הולנדי-קוראסאואי, המשחק בעמדת הבלם בפרסאביה סורבאיה.
לחמן התחיל את שלו במחלקת הנוער של אייאקס אמסטרדם ובהמשך עבר לחרונינגן.
ב-13 בדצמבר 2009, לחמן ערך את הופעת הבכורה שלו בקבוצה הבוגרת בניצחון 2–4 נגד ספרטה רוטרדם.
בסך הכל, לחמן ערך 8 הופעות במדי חרונינגן.
בקיץ , לחמן חתם בזוולה.
בעונת הבכורה שלו, שיחק 90 דקות בכל משחק ליגה במהלך העונה ורשם עליית ליגה בסיומה.
ב-25 באוגוסט 2012, הבקיע את שער הבכורה שלו בקבוצה בתיקו 1-1 נגד אורטכט.
בעונת , זכה עם הקבוצה בגביע.
בקיץ , לחמן חתם בטוונטה.
לחמן רשם רק 15 הופעות במדי טוונטה, ובסיום העונה עזב.
ביולי , חתם בשפילד ונסדיי ובינואר הושאל לקמבור עד לסיום העונה.
בקיץ שוחרר משפילד ונסדיי, וחתם בווילם II.
בקיץ חזר לקדנציה שנייה בזוולה.
ב-5 בפברואר 2020, לחמן חתם בהפועל רעננה מליגת העל.
ב-23 באוקטובר 2020 חתם לחמן בפרת' גלורי האוסטרלית לשנתיים.
בקיץ חתם בפרסאביה סורבאיה מליגת העל האינדונזית.
בצעירותו, לחמן זומן לסגל הנבחרת הצעירה של הולנד.
בשנת זומן לסגל נבחרת קוראסאו.
ב-27 במרץ 2015, לחמן ערך את הופעת הבכורה שלו בנבחרת בניצחון 1–2 נגד .
4 ימים לאחר מכן, הבקיע את שער הבכורה שלו בנבחרת בתיקו 2-2 במשחק הגומלין נגד מונטסראט.
לחמן זכה עם הנבחרת בגביע הקריביים 2017 וגביע המלכים 2019. בנוסף, השתתף עם הנבחרת פעמיים בגביע הזהב בשנים: 2017 ו-2019.
דרים פופ (מאנגלית: Dream pop או dreampop) הוא תת־סוגה של רוק אלטרנטיבי ונאו-פסיכדליה, שהתפתח בשנות ה-80. הסגנון מאופיין בעיסוק במרקם הקולי ובאווירה במידה דומה לעיסוק במנגינה.
המונח "דרים פופ" הוטמע על ידי אלכס איולי מהלהקה A.R.
Kane, שנהג להשתמש בו לתיאור סגנונה של הלהקה.
דרים נולד ב-12 באוגוסט 1999. הוא אושיית רשת, יוטיובר, וסטרימר אמריקאי המוכר בזכות סרטונים בהם הוא משחק מיינקראפט, ואותם הוא מעלה לערוץ היוטיוב שלו או משדר בשידור חי בערוץ ה-Twitch שלו.
"דרים" החל את הקריירה שלו ביוטיוב בשנת 2014 ונחל הצלחה רבה בשנים 2019 ו-2020 לאחר שהעלה סרטונים המבוססים על המשחק מיינקראפט.
הוא נודע בשל סדרת סרטוני ה-Minecraft Manhunt (בעברית: צייד מיינקראפט) בהם הוא מנסה לסיים את המשחק כשחבריו מנסים לעצור בעדו, ובסרטוני הספידראן (Speedrun) שלו, בהם הוא מנסה לסיים את המשחק בזמן הקצר ביותר.
סרטונו הפופולרי ביותר שעלה לערוץ שלו, הוא סרטון Minecraft Manhunt שהגיע ל-130 מיליון צפיות (נכון ליולי 2024).
באפריל 2020, "דרים" החל להעלות לערוץ היוטיוב שלו סדרת סרטונים בשם Dream SMP, בהם הוא וכמה מחבריו היוטיוברים משחקים יחדיו בשרת מיינקראפט בבעלותו של "דרים", במצב הישרדות ויחד הם מנסים לסיים את המשחק, ולהגיע להישגים שונים.
הסדרה משכה צופים רבים לערוץ והפכה אותו לאחת מאושיות הרשת המובילות בתחום המיינקראפט, עם קהל מנויים גדול במיוחד.
נכון ל-20 בדצמבר 2021, שבעת ערוצי היוטיוב שלו הגיעו ביחד ליותר מ-39 מיליון מנויים ולמעלה מ-2.9 מיליארד צפיות.
יוטיוב הכריזה על "דרים" כעל אחד מפורצי התוכן של שנת 2020.
בסוף 2020, "דרים" הואשם ברמאות בתוך משחק הווידאו מיינקראפט, מכיוון שרימה בניסיון לבצע את הספידראן הכי מהיר שלו עד כה, כדי שיוכל להיכנס לרשימות ספידראן של המשחק באחד מן המקומות המובילים ביותר.
דברים אלו הוכחו כנכונים על ידי האתר שאחראי על ארגון רשימות הספידראן שאליהן ניסה להיכנס, והספידראן שלו נפסלו.
"דרים" החל את ערוץ היוטיוב שלו ב-8 בפברואר 2014.
הסרטון הישן ביותר המופיע כיום בערוץ היוטיוב שלו הוא מ-6 ביולי 2019, נכון להיום יש לסרטון זה מעל ל-16 מיליון צפיות.
בסרטון מינואר 2020, "דרים" ויוטיובר נוסף, "GeorgeNotFound" חיברו לוח ארדואינו לקולר כלבים חשמלי אשר פלט התחשמלות בכל פעם שהשחקן איבד נקודות בריאות במשחק מיינקראפט.
המטרה בעצם הייתה להפסיד כמה שפחות נקודות במשחק.
במקרה ושחקן הפסיד חיים בתוך המשחק, לוח הארדואינו פלט זרם חשמלי אמיתי.
בדצמבר 2020 פרסמה יוטיוב את רשימת הסרטונים והיוצרים המובילים שלה.
ברשימה האמריקאית דורג סרטון הווידאו "Minecraft Speedrunner VS 3 Hunters GRAND FINALE" במקום השביעי ברשימת הסרטונים הטרנדיים והפופולריים.
דרים הגיע למקום השני ברשימת היוצרים המובילים וזכה בתואר "פריצת השנה".
שידור חי של "דרים" ביוטיוב בנובמבר 2020 עם 700,000 צופים בו זמנית בשיא, היה השידור החי השישי ביותר שנצפה בכל הזמנים החל מינואר 2021. מאמר Polygon בדצמבר 2020 קבע כי "2020 הייתה שנה אדירה עבור "דרים", שתיאר אותו כ"ערוץ המשחקים הגדול ביותר של יוטיוב כרגע".
הסדרה הנצפית ביותר של דרים היא "Minecraft Manhunt", מצב משחק בו שחקן אחד – בדרך כלל "Dream" – מנסה לסיים את המשחק במהירות האפשרית, בעוד שחקן אחר או צוות שחקנים ("ציידים") מנסים לעצור את האדם השני מלנצח את המשחק, ומטרתם היא לצוד אותו ולהרוג אותו.
בדרך כלל יש לציידים מצפן המצביע לעבר השחקן, והציידים מנצחים במשחק אם השחקן מת לפני שהשלים את המשחק.
ב-26 בדצמבר 2019, "דרים" העלה את הסרטון הראשון בסדרה זו, שכותרתו "Beating Minecraft But My Friend Tries to Stop Me".
לאחר מכן, "דרים" חזר על סגנון הווידאו בהזדמנויות רבות, כאשר הוא הגדיל את מספר הציידים לאורך זמן.
רבים מהסרטונים זכו לעשרות מיליוני צפיות.
אחד מסרטוני ה-Manhunt שלו היה השישי בסרטוני הטרנדים המובילים של יוטיוב משנת 2020.
ניקולה פרז, שכתב במגזין Paste, תיאר את הסדרה "Minecraft Manhunt" כ"חוויה שמשאירה אותי כל פעם רפוי לעוד", ומציין שהפורמט של "Minecraft Manhunt" "נראה 'מבטיח' שהציידים ינצחו.
אך לעיתים קרובות יותר, "דרים" שולף מספיק טריקים משרוולו כדי להכות את הציידים ובסופו של דבר לנצח את המשחק."
השרת Dream SMP (בתעתיק: דרים SMP; ראשי התיבות SMP: Survival Multiplayer) הוא שרת מיינקראפט פרטי במצב הישרדות בבעלות דרים, שהחל ב-25 באפריל 2020. "דרים" משחק בו ביחד עם יוצרי תוכן בולטים אחרים של תוכן מיינקראפט.
השרת מחולק לסיעות וכולל משחק תפקידים כבד, וכולל אירועים מרכזיים שתוסרטו באופן רופף מראש, ורוב האלמנטים האחרים היו אלתור, שהוצגו בשידור חי ביוטיוב ובטוויץ'.
ססיליה ד'אנסטסיו, שכתבה ב-"Wired", תיארה את הדרים SMP כצורה של תיאטרון חי ו"דרמה פוליטית מקיאוויאלית", עם למעלה ממיליון צופים המחכים לשידורים החיים במהלך ינואר 2021.
במהלך שנת 2020, דרים היה משתתף בולט ב"Minecraft Championship", תחרות מיינקראפט חדשנית שאורגנה על ידי Noxcrew.
בשנת 2020, דרים הגיע לראשונה באליפות המיינקראפט במקום ה-1 וה-4. בספטמבר 2020, במהלך ה-Minecraft Championship העשירי, הוא שיחק וגייס כ-3,400 דולר לצדקה.
בתחילת אוקטובר 2020, דרים שידר שידור חי מהיר של "מיינקראפט", והגיש את זמנו לאתר ראשי לSpeedruns במשחקי מחשב, Speedrun.com.
הוא הגיע למקום החמישי על הפרוטוקול.
ב-11 בדצמבר 2020, לאחר חקירה של חודשיים, צוות האימות של Speedrun.com שיתף סרטון בן 14 דקות ודו"ח המנתח שישה שידורים חיים מהארכיון ספידראנים של "דרים".
הם הגיעו למסקנה שדרים שינה את חוקי המשחק כדי שסיכוייו להשיג פריטים מסוימים הדרושים להשלמת המשחק גבוה מהרגיל.
הדו"ח מצא גם כי הסיכויים להשיג את הפריטים באופן לגיטימי היו 1 ל-7.5 טריליון.
"דרים" הכחיש את ההאשמות בסרטון יוטיוב והגיב בדו"ח שהוזמן על ידי סטטיסטיקאי אנונימי, שלטענתו היה אסטרופיזיקאי.
"דוט אספורטס" אמר כי הדו"ח לא פוטר אותו, ולכל היותר "הציע שזה לא בלתי אפשרי שהוא בר מזל".
צוות המנחה עמד על פסק דינם.
בציוץ, "דרים" ציין שהוא יקבל את החלטתם, מבלי להודות באשמתו.
לאחר 5 חודשים דרים צייץ בטוויטר מסמך ארוך שמסביר למה הוא בטעות השתמש בתוספות צד שלישי שנתנו לו את המזל.
לטענתו הוא יצר את התוספות לסרטוני ה-Minecraft Manhunt, אך שכח להוריד אותם בשישה לייבים שלו שבהם הוא עשה ספידראנים.
לאחר מכן דרים גם מחק את הטופס שבו הסביר כל זאת.
כותרת שנה מיקומי שיא אלבום מצעד הסינגלים הבריטיסוורייטופליסטןקנדה הוט 100מצעד הסינגלים האירי "Roadtrip" 2021 75—8770 TBA"Mask"38—96436713—70
שנה פרס קטגוריהמקוםהערות 2020 פרסי סטרימי גיימינג פורץ תוכן
סר ארנסט דריל לינדזי ( באנגלית: Ernest Daryl Lindsay; 31 בדצמבר 1889 – 25 בדצמבר 1976) היה אמן אוסטרלי.
הוא היה הבן הצעיר במשפחה גדולה, שנולד למנתח האנגלי-אירי רוברט צ'ארלס אלכסנדר וג'יין אליזבת לינדזי (לבית ויליאמס), מקרסוויק, ויקטוריה, שילדו עשרה ילדים.
דריל ואחיו פרסי (הבכור), ליונל ונורמן, היו אמנים; רובי, גם היא אמנית, הייתה אשתו של הקריקטוריסט, המאייר והעיתונאי וויל דייסון.
טרם מלחמת העולם הראשונה הפך דריל לעובד בחוות כבשים ליד קולארנברי ומאוחר יותר שירת במלחמה בצרפת.
באנגליה הוא הפך לאמן של הכוח האוסטרלי.
הוא יצר קשרים רבים בעולם האמנות ולמד בבית הספר לאמנות סלייד בלונדון.
דריל זכה להצלחה מתונה עם ציוריו של פרחים לבנים.
בשנת 1922, באנגליה, דריל לינדזי נשא לאישה את ז'אן בבקט וייגל, שלימים תהפוך לסופרת.
כשחזרו בני הזוג להתגורר באוסטרליה, הם בנו בית בשם "Mulberry Hill" בחצי האי מורנינגטון, והתגוררו בו עד ש"השפל הגדול" אילץ אותם לעבור למגורים צנועים יותר בבקוס מארש.
כשהמצב השתפר הם חזרו לבית המקורי.
בשובו לאוסטרליה הוא הוקסם מסיבוב ההופעות הראשון, 1936–1937, של "להקת הבלט הרוסי" באוסטרליה.
הוא צייר אותם בהופעות ובמהלך החזרות ופרסם מאוחר יותר ספר של ציוריו.
הוא אייר את זיכרונותיו של ארנולד הסקל, ריקודים סביב העולם.
בשנת 1940 דריל לינדזי הפך לאוצר בגלריה הלאומית של ויקטוריה, והתמנה למנהל בין השנים 1942 ל -1956. הוא היה גם חבר בוועד המייעץ לאמנות של חבר העמים בשנת 1953. ב־31 במאי 1956 הוא קיבל תואר אביר על "שירותים לאמנות".
דריל לינדזי נפטר ביום חג המולד 1976, במורינגנטון, ויקטוריה, שישה ימים לפני יום הולדתו ה-87.
הוא הותיר אחריו את אשתו.
אשתו, ג'ואן לינדזי, השאירה את מולברי היל לנאמנות הלאומית כשמתה בשנת 1984.
אביו הוא ריי להוד, לשעבר מזכיר התחבורה של ארצות הברית בממשל הנשיא ברק אובמה; בעוד אביו נחשב לרפובליקני מתון, דרין נחשב לשמרן יותר.
לאהוד נולד בפאוריה שבאילינוי, בנם של קת'י (דאנק) וריי להוד, הבכור מבין ארבעה אחים.
הוא למד ב"אקדמיית גבירתנו/מכון ספאלדינג" שבפאוריה.
את לימודיו הגבוהים השלים במכללת לוראס שבאיווה וקיבל תואר שני במשפטים מבית הספר למשפטים ע"ש ג'ון מרשל השייך לאוניברסיטת אילינוי בשיקגו.
אביו, שכיהן כמזכיר התחבורה של ארצות הברית בממשל הנשיא ברק אובמה, ממוצא לבנוני וגרמני.
לאהוד היה תובע פלילי במשרד פרקליטות מחוז טייזוול ובפרקליטות הפדרלית של ארצות הברית במחוז נבדה שבלאס וגאס.
מששב לפאוריה ב-2005 החל לאהוד לעסוק בעריכת דין פרטית.
בשנת 2008 התמודד לאהוד לתפקיד התובע המחוזי בפאוריה, אך הפסיד לקווין ליונס המכהן אחרי שגרף 36,449 קולות לעומת 43,208 הקולות שגרף ליונס.
במרוצת השנים הוסיף להיות מעורב מספר מסעי בחירות של מועמדי המפלגה הרפובליקנית, כולל מסע הבחירות של ביל בריידי לתפקיד מושל אילינוי ב-2010 ומסע הבחירות של דן רת'רפורד לגזבר מדינת אילינוי.
ב-27 בפברואר 2011 מונה לאהוד לחבר בסנאט של אילינוי.
הוא הושבע לתפקידו ב-1 במרץ, יממה לאחר פרישתו של דייל ריזינגר מהסנאט המדינתי.
אחרי מינויו לתפקיד הכריז לאהוד כי יתמודד לתקופת כהונה מלאה בבחירות 2012, בה זכה לאחר שהתמודד ללא התנגדות.
ב-7 ביולי 2015, לאהוד ניצח את מייק פלין ביחס של 28%–69% בבחירות המקדימות של המפלגה הרפובליקנית ובעקבות זאת היה למועמד המפלגה בבחירות המיוחדות אל בית הנבחרים של ארצות הברית במחוז הקונגרס ה-18 של אילינוי, לאחר שנציג המחוז המכהן ארון שוק פרש מהקונגרס.
לאהוד ניצב בפני מועמד המפלגה הדמוקרטית רוב מלון בבחירות הכלליות המיוחדות ב-10 בספטמבר, וניצח אותו בקלות עם אחוז גדול מהקולות.
ג'ון ביינר, יושב ראש בית הנבחרים של ארצות הברית, השביע אותו לתפקיד ב-17 בספטמבר 2015.
לאחר תוצאות מפקד האוכלוסין של ארצות הברית שנערך במהלך 2020, בוטל מחוז הקונגרס ה-18 של אילינוי.
לפיכך יחדל המחוז מלהתקיים בבחירות 2022, ועתידו של לאהוד לוט בערפל.
דרימפאנק הוא ז'אנר של מוזיקה אלקטרונית המאופיין בהתמקדות שלו באווירה קולנועית והקלטות שטח, בשילוב עם תכונות וטכניקות שונות מז'אנרים אלקטרוניים אחרים כמו טכנו, ג'אנגל, אלקטרו ודאבסטפ.
דרימפאנק הופיע באמצע שנות ה-2010. אמני דרימפאנק מוקדמים רבים שאבו השפעה מפסקולים של סרטים, וייפורוויב, דראם נ' בייס.
מקורו של הז'אנר הוא באלבום הבכורה של 2814, צמד האמביינט המורכב מלוק לורילה ודייוויד רוסו.
השם נגזר מהמילה סייברפאנק בגלל השימוש עיצוב הצליל, המעורר את החוויה של הליכה בעיר עתידנית.
דרימפאנק שואב השראה מנושאים כמו צלילי העיר, מדע בדיוני, סוריאליזם, בדידות, אהבה, וחלומות.
הם מקורות השראה נפוצים בתוך הדרימפאנק.
הקלטות של גשם מאוד נפוצות בדרימפאנק, השימוש בהקלטות בא בהשראת האווירה של הסרט " בלייד ראנר " המתמקד באווירה מוחשית ובבניית עולם ולא בעלילה או פעולה.
הריכוז הזה באווירה נותן למוזיקה איכות סוחפת וחלומית.
איכות זו מוגברת עוד יותר על ידי השימוש בקלטות בהקלטה של המוזיקה.
דריל מייקון הבן הוא כדורסלן אמריקאי המשחק בעמדות הרכז והקלע.
מייקון החל את קריירת כדורסל המכללות שלו בקולג' הקהילתי של הולמס, ולאחר שנתיים עבר לאוניברסיטת ארקנסו.
לאחר שלא נבחר בדראפט ה-NBA 2018 שיחק מייקון במדי מיאמי היט בליגת הקיץ של ה-NBA וב-30 ביולי חתם על חוזה דו-כיווני עם דאלאס מאבריקס, במסגרתו שיחק גם בקבוצת ליגת הפיתוח של הקבוצה, טקסס לג'נדס.
הוא ערך את הופעת הבכורה שלו ב-NBA ב-26 באוקטובר מול טורונטו ראפטורס, כששיחק דקה אחת ולא קלע נקודות בהפסד 107–116, וב-4 בנובמבר, במשחקו הראשון במדי הלג'נדס, קלע מייקון 35 נקודות עם 12 מ-18 מהשדה בניצחון 126–120 על אוסטין ספרס.
ב-26 ביולי 2019 נופה מייקון מסגל המאבריקס.
ב-20 בספטמבר 2019 חתם מייקון במיאמי היט, וב-19 באוקטובר הומר חוזהו לחוזה דו-כיווני עם קבוצת ליגת הפיתוח שלה ההיט סו פולס סקייפורס.
ב-8 בינואר 2020 שוחרר מייקון מההיט וב-16 בינואר נרכש על ידי הסקייפורס, במדיהם העמיד ממוצעים של 17.0 נקודות ו-4.7 אסיסטים למשחק.
ב-24 ביולי 2020 חתם מייקון בגלאטסראיי מליגת העל הטורקית בכדורסל וליגת האלופות.
ב-5 בפברואר 2021 חתם מייקון בא.א.ק.
אתונה מליגת העל היוונית בכדורסל, ולמחרת ערך את הופעת הבכורה שלו בקבוצה כשרשם 18 נקודות ב-50% מהשדה, 3 אסיסטים, 3 ריבאונדים ו-2 חטיפות בניצחון 91–59 על פריסטרי אתונה.
הוא סיים את העונה עם ממוצעים של 18.2 נקודות ו-3.7 אסיסטים למשחק וזכה עם הקבוצה ב.
ב-11 ביולי 2021 חתם מייקון בפנאתינאיקוס מליגת העל היוונית והיורוליג.
ב-31 משחקי ליגה הוא העמיד ממוצעים של 11.8 נקודות, 1.9 ריבאונדים ו-3.7 אסיסטים ב-23 דקות, וב-31 משחקי יורוליג רשם ממוצעים של 13.1 נקודות, 2.2 ריבאונדים ו-3.6 אסיסטים ב-26 דקות למשחק.
ב-9 ביולי 2022 חתם מייקון לשנה עם אופציה לעונה נוספת במועדון הרוסי אוניקס קאזאן מהליגה המאוחדת של VTB.
ב-8 ביולי 2023 חתם מייקון בשנג'ן לאופרדס מליגת ה-CBA הסינית.
ב-9 באוגוסט 2024 חתם מייקון לשנה עם אופציה לעונה נוספת במכבי תל אביב מליגת העל בכדורסל והיורוליג, אך ב-10 בספטמבר שוחרר מהקבוצה בעקבות התארכות פציעתו.
דריל מקורמק הוא שחקן קולנוע, טלוויזיה ותיאטרון אירי.
מקורמק נולד ב-22 בינואר 1993. הוא בנם של אם אירית, תרזה מקורמק, ואב אפרו-אמריקאי, אלפרד תומאס, מבולטימור.
הוריו נפגשו בקיץ אחד בקליפורניה.
אמו חזרה לאירלנד כשהיא בהריון וגידלה את דריל בעיירה ננה (אנ'), שבמחוז טיפררי.
הוא שומר על מערכת יחסים טובה עם אביו.
הוא שיחק כדורסל והשתתף במקהלה הבית ספרית.
הוא המשיך ללמוד בקונסרבטוריון של המכון הטכנולוגי של דבלין (אנ') ולקח קורסים בבית הספר למשחק "Gaiety" באזור טמפל בר, וסיים את לימודיו עם תואר ראשון בדרמה 2014.
מקורמק ערך את הופעת הבכורה שלו בווסט אנד ב-2018 בתור ברנדן במחזה "הסגן מאינישמור" (אנ') מאת מרטין מקדונה.
הוא גילם את רומיאו במחזה "רומיאו ויוליה" ואת התפקיד הראשי ב"אותלו".
בתחילת הקריירה שלו, הוא כמעט לוהק לתפקיד בסרט "מלחמת הכוכבים - פרק 7: הכוח מתעורר".
בשנת 2019, הוא לוהק לתפקיד איזאייה ג'יזוס בעונה החמישית של סדרת הטלוויזיה "כנופיית ברמינגהאם".
בשנת 2022 הוא גילם את התפקיד של עובד מין רגיש, לצד אמה תומפסון, בסרטה של סופי הייד, "אף פעם לא מאוחר" (אנ').
באותה שנה החל לשחק בתפקיד ראשי בסדרת הקומדיה השחורה "אחיות רעות" (אנ') שיצרה שרון הורגן עבור רשת אפל TV פלוס .
בשנת 2023 שיחק במותחן הבריטי "The Lesson" בתור ליאם סומרס, לצדו של ריצ'רד אי.
+שנהסרטתפקידהערות2016The Randomerריי2019How to Fake a WarמאטA Good Woman Is Hard to Findריבס2020פיקסי (אנ')הרלנד מקנה2022אף פעם לא מאוחר (אנ')ליאו גרנדהמועמד פרס הקולנוע הבריטי העצמאי לשחקן הטוב ביותר (אנ') (2022)
מועמד פרס באפט"א לשחקן הטוב ביותר בתפקיד ראשי (2023)2023The Lesson ליאם סומרס2024טוויסטרסג'ב2025Rogue Trooper האלםדיבוברצח כתוב היטב: התעורר, איש מתיום השנהרובTBACry to Heaven
+שנהסדרהתפקידהערות2015–2016Fair Cityפירס דוולין36 פרקים2016Dawnאוקנאאקסרט טלוויזיה של הולו2017ויקינגיםבחור ערבי צעירפרק: "The Prisoner"2018שערורייה אנגלית למדילוק מקנזיפרק: "#1.1"2019Cleaning Upריאןפרק: "#1.5"2019–2022כנופיית ברמינגהאםאייזיה ג'יזוס11 פרקים2021I Am...דייווידפרק: "I Am Maria"מחזור כישור הזמןארם3 פרקים2022אחיות רעות (אנ')מתיו קלפליןתפקיד ראשי; 10 פרקים2023The Woman in the Wallהבלש קולמן אקנדהתפקיד ראשי; 6 פרקים
שנהמחזהתפקידהערות2014ענבי זעם (אנ')קייסיProject Arts Center, דבלין 2015רומיאו ויוליהרומיאו (אנ')תיאטרון גייט, דבליןאותלואותלו (אנ')תיאטרון רויאל ווטרפורדEnjoyמרכז לאמנויות פרויקט, דבלין 2017A Whisper Anywhere Elseגארדהתיאטרון אבי, דבליןThe Mouth of a Sharkהמתחם, דבלין2018הסגן מאינישמור (אנ')ברנדןתיאטרון נואל קאוורד (אנ'), וסט אנד2019Citysongתיאטרון אבי, דבלין
דריל כריסטופר סברה (נולד ב-14 ביוני 1992) הוא שחקן אמריקאי.
הוא מוכר בעיקר בזכות תפקידו כג'וני קורטז בסדרת סרטי ספיי קידס והופעות נוספות בטלוויזיה ובקולנוע, כולל רכבת לקוטב, המכשפים מווייברלי פלייס, ליל המסכות, גרים, והעשב של השכן.
סברה סיים את בית הספר התיכון ווסט טורנס בשנת 2010. יש לו אח תאום, אוון, שמוכר כמדבב.
אביו הוא ממוצא רוסי-יהודי ואימו ממוצא פולני, ובין היתר סברה חגג טקס בר מצווה.
בצעירותו הופיע בלהקת בלט אזורית.
קריירת המשחק של סברה החלה באמצע שנות ה-90, כשהשתתף בפרקים של מרפי בראון, חברים וויל וגרייס אבל הפריצה הגדולה שלו הייתה כשלוהק לתפקיד ג'וני קורטז בסדרת הסרטים לכל המשפחה של ספיי קידז.
מאז הספיק להופיע בתפקידי אורח בכמה סדרות, לדבב דמויות מצוירות בטלוויזיה ובקולנוע, ולגלם את דמותו של ילד יהודי שמנסה לחגוג בר מצווה בסרט Keeping Up with the Steins.
ביולי 2016 סברה התחיל לצאת עם הזמרת והיוצרת מייגן טריינור.
השניים התארסו ב-21 בדצמבר 2017, ונישאו ב-22 בדצמבר 2018, יום הולדתה ה-25 של טריינור.
בפברואר 2021 נולד בנם הראשון.
אוור.קלארק פטרסוןסרט טלוויזיה2012גריםהאנסוןפרק אחדגרוויטי פולסהבן של פייר (דיבוב)פרק אחד2013Marvel's Avengers Assembleארון ריס (דיבוב)פרק אחד2013-2015Ultimate Spider-Manאלכס או'הירן (דיבוב)תפקיד חוזר2015Resident Advisorsלסליתפקיד חוזרZombie Basementג'ואלתפקיד חוזר2016–2021בן 10היטבלאסט (דיבוב)תפקיד חוזר
שנה שם המשחק תפקיד 2004 רכבת לקוטב ילד גיבור 2011 Cartoon Network Universe: FusionFall רקס סלזאר 2011 Generator Rex: Agent of Providence רקס סלזאר 2011 Saints Row: The Third קולות הולכי רגל ודמויות 2017 בן 10 היטבלאסט
דרימארס היא סדרת מדע בדיוני ישראלית לנוער, שנוצרה ונכתבה על ידי חיים אביחיל וסיון שיקנאג'י עבור ערוץ זום.
הסדרה מגוללת את קורותיהם של שמונה בני נוער הנכנסים למחנה אימונים לאסטרונאוטים כחלק ממשימה לטוס למאדים ולהכינה להתיישבות האנושות על הכוכבים, אך ללא ידיעתם, מאחורי גבם נרקמת מזימה המעמידה את המין האנושי בסכנה.
הסדרה עלתה לשידור בערוץ זום ולשירות "HOT VOD Young" ב-3 במאי 2023. ב-3 במרץ 2024, עמוד האינסטגרם של ערוץ זום פרסם כי עונתה השנייה של הסדרה בשלבי צילום.
פורסם גם כי נבו קטן ואלה לי להב ישחקו בעונה השנייה.
ב-13 במרץ באותה שנה, אתר הנוער פרוגי פרסם כי השחקנית אופיר פרץ תשחק גם היא בעונה השנייה.
עלילת הסדרה מתקיימת בשני צירי זמן ומגוללת את קורותיהם של שמונה מתבגרים, אשר נשלחים להכין את כוכב הלכת מאדים לקראת יישוב המין האנושי בשל קריסת תנאי המחיה בכדור הארץ.
בציר הזמן הראשון, המתרחש במתחם האימונים של "GSA" בכדור הארץ ביולי 2045, נאספים שמונת המתבגרים, לכל אחד מהם ייחוד משלו ומומחיות בתחומו, על מנת להתכונן ולהתאמן לקראת נסיעתם למאדים.
על רקע האימונים, מוצגת התפתחות מערכות היחסים בין השמונה, וכן מערכות היחסים ביניהם לבין חברי הסוכנות המופקדים עליהם.
במקביל וללא ידיעתם, נרקמת מזימה המעמידה את המין האנושי בסכנה.
ציר הזמן השני מתרחש על מאדים בינואר 2046. לאחר שנאלצה המשלחת לנחות נחיתת חירום, מגלים השבעה כי נחתו בחלק הלא-נכון של מאדים.
כשהם יוצאים למסע על מנת לשוב אל ההביטאט ולהתחיל את המשימה שלמטרתה נשלחו, הם מנסים לשרוד הן לנוכח המאגרים המצומצמים שברשותם והן בצל החשד כי בקרבם נמצא בוגד.
העונה מתחילה חצי שנה אחרי העלמות תיבה 2 כשנעלמה בדרך חזרה לכדור הארץ ממאדים.
חברי התיבה חוזרים באופן מפתיע למאדים, אך החבורה חוזרת ללא רות ואיבי אשר נחטפו על ידי איש בשם אמיל כחלק מניסיונו להיכנס למאדים.
יהודה בוחבוט – איתן / 1, מהנדס המשלחת; נער בעל יכולת מנהיגות מולדת ואמביציה להוכיח את עצמו כראש המשלחת.
בן זוגה של אמה בעונה השנייה.
רומי אבירם – אמה הר-אבן / לוסי / 2, הנווטת של המשלחת; חובבת חלל.
כשניסתה להתקבל לצוות תיבה 2 בזהותה האמיתית אמרו לה שלא מקבלים אסטרונאוטים ממשפחות שכולות, לכן היא מסתננת אל המשלחת תחת זהות בדויה על מנת להגשים את חלומה: להיות אסרונאוטית.
בת זוגו של איתן בעונה השנייה.
בסוף העונה השנייה שבה לכדור הארץ.
כרמל זורע – דפני גולד / 3, קצינת התיעוד של המשלחת; אושיית רשת ונערה רדודה לכאורה, אשר מצטרפת למשלחת מכוח היותה בתו של שר החלל, אך נחושה להוכיח את היותה ראויה בזכות עצמה.
עמית הכטר – דניאל "ברבי" ברבוסה / 4, קצין הלוגיסטיקה של המשלחת; נער בעל חוש הומור מפותח, המסתיר תחת מעטה ליצנותו את לבו הרגיש.
בסוף העונה השנייה שב לכדור הארץ.
מוניקה ג'וזף – סיטאר / 5, קצינת הרפואה של המשלחת; נערה אמביציונית ופרקטית, השואפת להוכיח את עצמה לאחר שנאלצה לחיות ברחוב עקב גירוש הוריה.
בתחילת העונה השנייה מתאהבת ביושי.
החפרפרת של נעמי בעונה 1.
אילון שנער – ליאון / 6, קצין הרובוטיקה של המשלחת; נער הנמצא על הספקטרום האוטיסטי אשר מתקשה להבין מצבים חברתיים.
נועה אסטנג'לוב – לילי פריי / 7, הבוטנאית של המשלחת; נערה בעלת חוש מדעי, במיוחד כלפי צמחים ובעלי חיים, ולב ענקי המעוניינת להתחבב על כולם.
שון אמסלם – תום / 8 / 1, אחיינו של בן אדמס, ששימש במקור ככוח העזר המתווך בין חברי המשלחת לבין חברי הסוכנות והאחראי לכל מחסורם; אך נבחר להחליף את מקומו של מקס במשלחת.
בעונה השנייה הוא המפקד של תיבה 3.
פיליפ שאולוב – מקס / 4, מהנדס הלוויינים של המשלחת; נער מופנם וקפדן, המוגבל בשל נוקשותו החברתית מול חבריו למשלחת ובשל התקפי חרדה, הוא בחר לפרוש מהנסיעה למאדים וללוותם מהסוכנות.
בעונה השנייה טס לחלל למרות פחדיו.
הומוסקסואל, התאהב ביושי אך שמר על רגשותיו ומערכת היחסים בסוד מחשש לפגוע בחברתו סיטאר אשר מעוניינת ביושי בעצמה עד שגילתה על מערכת היחסים.
מקס ויושי הפכו לזוג באופן רשמי בסוף העונה השנייה.
נבו קטן – יושי / 6, הבוטנאי של המשלחת.
ציני, מתוחכם ובעל חוש הומור.
מתאהב במקס והם הפכו לזוג בסוף העונה השנייה.
אופיר פרץ – ג'וי / 2 , קצינת רובוטיקה.
נערה צבעונית, החברה של תום לאחר היעלמותה של אמה.
אלה לי להב – גבי / 3 , קצינת ניווט, נערה כיפית וקופצנית שאוהבת להיות בלב העניינים ומחבבת קונספירציות.
לוסי איוב – רות הר-אבן / 1, מפקדת המשלחת המקורית ואחותה הגדולה של אמה, שננטשה על מאדים על ידי חבריה למשלחת.
תום גרציאני – בן אדמס / 2, מנהל מחלקת "דרימארס", אשר הוציא לפועל את פרויקט "תיבה 2".
בן-זוגה של רות, אשר נטש אותה במחשבה שהיא מתנגדת מאדים.
בעונה השנייה מנסה לברר מה קרה לרות ואיבי לאחר שהחללית נעלמה.
נטע פלוטניק – נעמי לוין / 3, קצינת הרפואה לשעבר של המשלחת; ובהווה, רופאה אקו-טרוריסטית וחברה בסתר בארגון "מתנגדי מאדים", המפעילה את סיטאר כחפרפרת בתוך "GSA".
בעונה השנייה עושה עבודות שירות במסגרת שנות המאסר שלה.
לירון ברנס – דן הר-אבן, אביהן של אמה ורות וסבה של איב.
ליאת אחירון – מישל הר-אבן, אימן של אמה ורות וסבתה של איב.
טליה רונדל – איב הר-אבן, בתם המשותפת של רות ובן, נולדה על מאדים.
אמרש חלי סינקה – לני, סוכנת "GSA" המופקדת על ליווי משלחת "תיבה 2" לאורך שלב האימונים ומחדר הבקרה.
ישי גולן – אוזי גולד, שר החלל הישראלי לשעבר ואביה של דפני, אשר אחראי למימון מחלקת "דרימארס".
גור קורן – דוד, חבר בכיר בארגון "מתנגדי מאדים".
אורן דיקמן – סוזי / ריטה, שחקנית הנשכרת על ידי אמה לגלם את אמהּ, "ריטה".
ליאת אזר – כתבת חדשות
קובי פרג' – אמיל פולק (עונה 2), מיליארדר צבעוני עם המצאות טכנולוגיות, מבריקות ונועזות.
האנטגוניסט הראשי בעונה 2. אביו חתם על עסקה עם דרימארס אך ירד ממעמדו בשל שחיתות, ולכן התאבד.
חטף את חברי תיבה 2 ומפעיל אותם מרחוק כדי שיאפשרו לו להיכנס למאדים.
שחר טבוך (דיבוב) – סיימון (עונה 2), מערכת הבינה המלאכותית שאביו של אמיל תכנת.
ערמומי ומטרתו להבטיח את השלמת המשימה במאדים, גם במחיר סיכון חיי אדם.
תומר טליאס – רוי גוסיב (עונה 2), מתנגד מאדים שנפגע ממצב כדור הארץ ב-2046, ומנהל קשר סודי חשוד עם נעמי.
צילומי הסדרה החלו בשלהי שנת 2022, והתקיימו במצפה רמון, בפארק תמנע ובאשדוד.
דרים קאצ'ר (בקוריאנית: 드림캐쳐; באנגלית: Dreamcatcher) היא להקת בנות דרום קוריאנית.
הלהקה הוקמה בשנת 2014 על ידי הלייבל Happyface Entertainment תחת השם MINX בהרכב בן חמש חברות: ג'יו, סוהה, שיאון, יוהיאון ודמי.
בנובמבר 2016 הלהקה הודיעה שתתארגן מחדש ותופיע תחת השם "Dreamcatcher" ב-2017, עם שתי חברות נוספות חדשות בלהקה: הנדונג וגאהיון.
תחת השם החדש הלהקה הוציאה לאור את הסינגל Nightmare.
הלהקה נודעה כ"פנים של הרוק ב-קיי-פופ", במוזיקה עם אלמנטים של רוק ומטאל.
הסגנון והמוזיקה של הלהקה צברו בהתחלה מוניטין בעיקר בקרב מעריצים זרים, שבהמשך הובילו להתעניינות מקומית.
מועדון המעריצים הרשמי של הלהקה נקרא "InSomnia".
תחת השם Minx, הלהקה הופיעה לראשונה בהופעה חיה בפסטיבל Oak Valley Summertime ב-9 באוגוסט 2014. ב-15 בספטמבר Happyface Entertainment הודיעה באופן רשמי על הקמתה של להקת הבנות.
שלושה ימים לאחר מכן הלהקה הוציאה באופן דיגיטלי את הסינגל "Why Did You Come to My Home", ועוד באותו היום הופיעה בשידור חי בתוכנית אם קאונטדאון ברשת .
בנובמבר 2016, אחרי שנה של פעילות מוגבלת, Happyface Entertainment הודיעו על התארגנות מחודשת של הלהקה תחת השם Dreamcatcher, עם שתי חברות נוספות: הנדונג וגאהיון.
בראיון מאוחר יותר, המנכ"ל לי ג'ואון אמר שהוא מאמין ש-MINX נכשלה בגלל שבאותה תקופה היו יותר מדי קבוצות בנות קיי-פופ עם קונספט וסגנון מוזיקה "חמוד" ו"תמים".
הוא הסביר שדרים קאצ'ר נועדה להיות "קבוצת בנות בסגנון שלא היה קיים בקוריאה, קונספט של קבוצת בנות ש"לא קרה לעיתים קרובות מאוד" וכי המטרה של השקת דרים קאצ'ר תהיה לעשות "מה שאחרים לא יעשו".
2017: הופעת בכורה מחודשת תחת השם Dreamcatcher
ב-27 ביולי הוציאה הלהקה את המיני-אלבום Prequel, עם הסינגל "Fly High".
ב-13 בינואר הוציאה הלהקה את המיני אלבום Nightmare עם הסינגל "Chase Me".
הלהקה זכתה לשבחי הביקורת ממבקרי מוזיקה ברחבי העולם על הסאונד הייחודי שלה, ששילב השפעות של מוזיקת רוק ומטאל.
הסינגל "Chase Me" הגיע למקום ה-19 ברשימת שירי הקיי-פופ הטובים ביותר של בילבורד לשנת 2017. בנוסף, הלהקה הגיעה למקום השלישי ברשימת Billboard Best New K-Pop Acts בשנת 2017.
2018–2019: עלייה בפופולריות, התרחבות ליפן, סיבוב הופעות בינלאומי ראשון והכרה בינלאומית.
בפברואר הלהקה השלימה סיבוב הופעות (תחת השם - Fly High World Tour) בערים מרכזיות באירופה, והייתה ללהקת הבנות הקוריאנית הראשונה שעושה זאת.
סיבוב ההופעות נמשך מ-14 בפברואר עד 25 בפברואר בערים: לונדון, ליסבון, מדריד, אמסטרדם, ברלין, ורשה ופריז.
בחודש יולי, לאחר שקיימה הופעה בטוקיו, הלהקה חתמה עם חברת התקליטים היפנית Pony Canyon בשביל להרחיב את הפעילות ביפן.
ב-11 בספטמבר 2019 הלהקה הוציאה לאור תחת אותו לייבל אלבום בשם The Beginning Of The End, עם כל הסינגלים הקודמים שלה בגרסה יפנית, בנוסף לשלושה שירים ייחודיים לאלבום.
ב־31 באוגוסט 2021 סיימה הלהקה את ההתקשרות עם Pony Canyon.
ב-18 בפברואר הלהקה הוציאה את האלבום המלא הראשון שלה: Dystopia: The Tree of Language.
האלבום נקרא על ידי מגזין הטיים כ"אחד האלבומים שהגדירו הכי טוב את שנת 2020 בקיי-פופ", והגדיר אותו כ"אלבום הכי טוב של דרים קאצ'ר עד כה".
כמו כן, האלבום דורג על ידי NME במקום ה-15 ברשימת "25 האלבומים הטובים באסיה" של שנת 2020.
ב-17 באוגוסט הוציאה הלהקה את המיני-אלבום Dystopia: Lose Myself - השני בטרילוגיה.
האלבום נמכר ב-87,000 עותקים בקירוב.
ב-26 בינואר 2021 יצא לאור האלבום האחרון בטרילוגיה: Dystopia: Road to Utopia.
ב-30 ביולי 2021 הלהקה הוציאה לאור את האלבום Summer Holiday, שבתוך יומיים בלבד זינק למקום השישי ברשימת עשרת האלבומים הנמכרים באותו חודש, עם מכירות של כ-90,000 עותקים.
2022–הווה: טרילוגיית Apocalypse, וסיבוב הופעות נוסף
ב- 12 באפריל 2022 הוציאה הלהקה את אלבום הסטודיו השני שלה: Apocalypse: Save Us.
האלבום דורג במקום הראשון באייטונס.
ב-11 באוקטובר הוציאה הלהקה את המיני-אלבום השני בטרילוגיה: Apocalypse: Follow Us עם הסינגל 'VISION', שזכה להצלחה והגיע למקום הראשון באלבומים המובילים באייטונס ב-21 מדינות.
ב-24 במאי הלהקה הוציאה את המיני-אלבום השלישי בטרילוגיה: Apocalypse: From Us.
ב־26 ביולי 2023 הודיעה הלהקה על סיבוב הופעות בארצות הברית וקנדה, שנקרא - Apocalypse: From Us World Tour.
ב-31 באוקטובר 2023 הלהקה הודיעה שתוציא לאור את המיני אלבום Villains ב-22 בנובמבר.
זמן קצר אחרי צאתו, האלבום טיפס לראש מצעד האלבומים באייטונס בשבע מדינות: גרמניה, אוסטרליה, אוסטריה, מלזיה, נורווגיה, פולין ופורטוגל.
כמו כן, האלבום הגיע למקום החמישי ב-22 מדינות נוספות.
בנוסף, האלבום דורג במקום ה-15 בדירוג האלבומים של סירקל צ'ארט לחודש נובמבר.
ב- 14 בדצמבר 2023 הלהקה זכתה בתחרות "Asia Artist Awards", תחת קטגוריית "Best Choice Award".
ב־27 בדצמבר 2023 הודיעה הלהקה על סיבוב הופעות באירופה, תחת השם "Luck Inside 7 Doors World Tour", שיתקיים בפברואר 2024 בערים: ברצלונה, ורשה, לונדון, אופנבך ופריז.
בסוף יוני הלהקה הכריזה על הוצאת המיני-אלבום העשירי שלה, שיצא תחת השם [VirtuouS] ב-10 ביולי 2024, עם הסינגל המוביל "JUSTICE".
ב-4 ביולי 2024 הלהקה הודיעה על המשכו של סיבוב ההופעות 'Luck Inside 7 Doors', שעתיד להתקיים בין ה-2 ל-24 בנובמבר בארצות הברית.
ב-5 ביולי דרים קאצ'ר קומפני יצאה בהודעה לתקשורת כי חברת הלהקה שיאון תפסיק את פעילותה בלהקה באופן זמני, עקב עומס, בעיות בריאות, וחרדה.
ב-11 ביולי יצא לאור הקליפ לשיר "JUSTICE", והגיע ליותר משבע וחצי מיליון צפיות לאחר כיממה בלבד מצאתו.
מאז הקמתה מחדש בשנת 2017, דרים קאצ'ר שמרה על צליל סאונד ייחודי של רוק ומטאל, לצד הקיי-פופ המקורי.
הלהקה דיברה בהרחבה על כך שהרוק הוא "ליבת הזהות המוזיקלית שלהן".
הסולנית, שיאון, הייתה פעילה בלהקת רוק בתיכון והיא ציינה בראיון את להקת הרוק היפנית כמקור ההשראה המוזיקלית שלה.
חברת הלהקה ג'יו ציינה את להקת המטאל היפנית "בייבי מטאל", את הקבוצה הקוריאנית "Fin.K.L" ואת הזמרת הקוריאנית "Jang Na-ra" כמקורות ההשראה שלה.
לצד הרוק והמטאל הלהקה משלבת במוזיקה שלה מגוון רחב של סגנונות מוזיקליים, כגון R&B, טראנס, ג'אז, ואף מוזיקה אלקטרונית וטכנו.
הלהקה מקדמת את נושא המלחמה בהתחממות הגלובלית ושמירה על הסביבה, הן בחיים האישיים והן במוזיקה שלה, זאת בעיקר לאחר הוצאת האלבום Apocalypse: Save Us, שעוסק בנושא.
בראיון הצהירו חברות הלהקה שהן ממעיטות ככל האפשר בשימוש בפלסטיק: באריזות פלסטיק, כפות פלסטיק ומקלות אכילה, וכן בהחלפת כוסות הפלסטיק בכוס שתייה רב פעמית.
חברת הלהקה שיאון אף תרמה להצלת דולפינים שבתי הגידול שלהם זוהמו.
השיר "MAISON", מתוך האלבום Apocalypse: Save Us, עוסק בהתחממות הגלובלית ובזיהום הסביבתי, ופונה אל אלו שמעלימים עין, במכוון או לא, מה"אפוקוליפסה הסביבתית" ולמעשה נוטלים חלק באותו תהליך מתמשך שגורם לנזק לכדור הארץ.
בשיר מוזכרות השורות הבאות (בתרגום חופשי):
דרימה אליזה ווקר היא שחקנית קולנוע וטלוויזיה אמריקאית.
בשנת 2008 הופיע ווקר בסרט "Wherever You Are".
באותה שנה, היא גילמה את אשלי קובלסקי, נכדתו של דמותו של קלינט איסטווד, בסרטו גראן טורינו.
בשנת 2012 היא שיחקה בסרט Compliance.
בשנת 2019 גילמה ווקר את קוני סטיבנס בסרטו של קוונטין טרנטינו, "היו זמנים בהוליווד".
מ-2008 עד 2009, הופיעה בשתי העונות הראשונות של סדרת הטלוויזיה המצליחה אחת שיודעת בתור הייזל וויליאמס, אחת מעושות דבריה של בלייר וולדורף (לייטון מיסטר).
בשנת 2010, שיחקה בתפקיד הארפר גרייס במיני-סדרה בת שני חלקים Seven Deadly Sins.
בשנת 2013 התארחה בפרק בסיטקום הבחורה החדשה.
היא שיחקה את התפקיד של בקה בשמונה פרקים בחמש העונות הראשונות של סדרת הדרמה "האישה הטובה" .
ב-5 במאי 2014, הוכרז כי ווקר תשחק בסדרת הדרמה הקומית של אולפני אמזון, Cocked.
הפיילוט עלה לראשונה ב-15 בינואר 2015, אך הסדרה לא הופקה לבסוף .
ווקר מתגוררת בלוס אנג'לס, קליפורניה.
ב-1 באוגוסט 2015, התחתנה עם כריסטופר מקמהן בקוואי.
דרימקאצ'ר קומפני היא חברת בידור ותקליטים דרום קוריאנית שהוקמה בשנת 2008.
הלייבל הוקם ב-15 באוגוסט 2008 תחת השם Harvest Entertainment על ידי Lee Joowon.הלייבל שינה את שמו ל-Happyface Entertainment ב-23 בינואר 2009. צמד הראפ-פופ One Two חתם על חוזה עם Happyface בתחילת 2009, אך התפרק בסוף 2010.
בעקבות הצלחת ההפקות של המפיק E-Tribe, איתו הלייבל שיתף פעולה, הלייבל קיבל את ההחלטה להוציא להופעת בכורה את קבוצת האיידול הראשונה שלה, להקת הבנות דאל שאבט.
ב-4 במאי 2011, הוכרז ש-Happyface תתמזג עם החברה Y-WHO Enterprise.
השחקנית יהאון מי-ג'ו, מסדרת הטלוויזיה המצליחה Lovers, חתמה על חוזה בלעדי עם Happyface ב-21 במאי 2014.
ב-31 ביולי 2014 הצטרפו לחברה רקדן הברייקדאן ואמן ההקלטות נאם היון-ג'ון ואשתו Park Aeri.
בספטמבר 2014, Happyface השיקה לראשונה את MINX, להקת הבנות הראשונה שלה מאז דאל שאבט, שהושקה שלוש שנים קודם לכן.
2017–הווה: דרים קאצ'ר, תת-לייבל, ושינוי שם נוסף של הלייבל
בינואר 2017, Happyface הקימה מחדש את MINX יחד עם שתי חברות נוספות, שבע בסך הכל, תחת השם Dreamcatcher.
בדצמבר 2017, חלק מחברות דאל שאבט עזבו את החברה עקב סיום החוזים שלהם.
עם זאת, נאמר כי הקבוצה לא תפורק, ופעילות עתידית של הקבוצה עם ארבע חברות נותרה על הפרק.
ב-13 בפברואר 2019, Happyface Entertainment הודיעה על שינוי שם נוסף, ל-דרימקאצ'ר קומפני.
במרץ 2019, לאחר ההכרזה על הופעת הבכורה של להקת הבנים D1CE, הודיעה החברה שהלהקה תפעל תחת תת-לייבל בשם זה.
בנובמבר 2022, כל שבע החברות של דרים קאצ'ר חידשו את החוזים שלהן לפני סיום התוקף של החוזים הקיימים.
בינואר 2023, D1CE התפרקה לאחר פעילות של 3 שנים ו-5 חודשים.
דרימוורקס רקורדס הייתה חברת תקליטים אמריקאית, שנוסדה בשנת 1996 על ידי דייוויד גפן, מו אוסטין, בנו מייקל ולני וורונקר כחברה בת של דרימוורקס.
היא פעלה עד 2003, אז נמכרה ליוניברסל מיוזיק גרופ.
החברה עצמה הפעילה חברת בת בשם "דרימוורקס נאשוויל", שבסיסה בנאשוויל שבטנסי.
היא התמחתה במוזיקת קאנטרי, ונסגרה ב-2006 כשנמכרה ל-MCA נאשוויל.
לוגו החברה עוצב על ידי רוי ליכטנשטיין, יצירתו האחרונה עד למותו ב-1997.